PIB Headquarters
কোভিড-১৯ সংক্রান্ত পিআইবি-র প্রাত্যহিক সংবাদ
নয়াদিল্লি, ২৬ অক্টোবর, ২০২০
২২ মার্চ থেকে ভারতবর্ষে মৃত্যুর হার সর্বনিম্ন, গত ২৪ ঘন্টায় ৫০০ জনেরও কম মৃত্যু হয়েছে, ১৪টি রাজ্য ও কেন্দ্রশাসিত অঞ্চলে মৃত্যুর হার ১ শতাংশের নিচে
কেন্দ্র ও রাজ্য সরকারের যৌথ প্রয়াসের ফলে করোনা সক্রিয় রোগীর ক্ষেত্রে হাসপাতালে ভর্তি করে চিকিৎসা ব্যবস্থায় উন্নতিসাধন হয়েছে। এর ফলে, ভারতে মৃত্যু হার কমে ১.৫ শতাংশে নেমে এসেছে। কার্যকরী নিয়ন্ত্রণ কৌশল, লাগাতার পরীক্ষা ব্যবস্থা এবং সরকারি ও বেসরকারি হাসপাতালের সর্বজনীন স্ট্যান্ডার্ড অফ কেয়ার প্রোটোকলের ওপর ভিত্তি করে চিকিৎসা ব্যবস্থাপনা সহ একাধিক কার্যকরী পদক্ষেপ গ্রহণের ফলে দেশে মৃত্যু হার উল্লেখযোগ্যভাবে হ্রাস পেয়েছে। গত ২৪ ঘন্টায় দেশে ৪৮০ জনের মৃত্যু হয়েছে। ১৪টি রাজ্য ও কেন্দ্রশাসিত অঞ্চলে মৃত্যুর হার ১ শতাংশের নিচে রয়েছে। গত ২৪ ঘন্টায় করোনা থেকে আরোগ্য লাভ করেছেন ৫৯,১০৫ জন। আক্রান্ত হয়েছেন ৪৫,১৪৮ জন। দেশে করোনা থেকে সুস্থ হয়ে উঠেছেন ৭১ লক্ষ ৩৭ হাজার ২২৮ জন। বর্তমানে ২,২১৮টি হাসপাতালে শুধুমাত্র কোভিড চিকিৎসার ব্যবস্থা করা হয়েছে।
বিস্তারিত বিবরণের জন্য : https://pib.gov.in/PressReleasePage.aspx?PRID=1667546
২৫ অক্টোবর 'মন কি বাত ২.০' ১৭তম পর্বে ইংরাজিতে প্রধানমন্ত্রীর ভাষণ
বিস্তারিত বিবরণের জন্য : https://www.pib.gov.in/PressReleseDetail.aspx?PRID=1667278
প্রধানমন্ত্রী আগামীকাল  প্রধানমন্ত্রী স্বনিধি প্রকল্পের আওতায় উত্তরপ্রদেশের সুবিধাভোগীদের সঙ্গে আলাপচারিতায় অংশ নেবেন
প্রধানমন্ত্রী শ্রী নরেন্দ্র মোদী আগামীকাল  ভিডিও কনফারেন্সের মাধ্যমে সকাল ১০-৩০ মিনিটে স্বনিধি প্রকল্পের আওতায় উত্তরপ্রদেশের সুবিধাভোগীদের সঙ্গে আলাপচারিতায় অংশ নেবেন। অনুষ্ঠানে উত্তরপ্রদেশের মুখ্যমন্ত্রী উপস্থিত থাকবেন। উল্লেখ্য, চলতি বছরের ১ জুন, প্রধানমন্ত্রী শ্রী মোদী রাস্তার হকারদের আত্মনির্ভর করে তুলতে এবং কোভিড-১৯-এর প্রভাব থেকে তাঁদের জীবনযাত্রাকে মুক্ত করে স্বাভাবিক স্বচ্ছন্দ্যময় করে তুলতে 'প্রধানমন্ত্রী স্বনিধি প্রকল্প'-এর সূচনা করেছিলেন। এ পর্যন্ত এই প্রকল্পের আওতায় ২৪ লক্ষেরও বেশি আবেদন জমা পড়েছে যার মধ্যে ১২ লক্ষ আবেদনকারীর ঋণ মঞ্জুর হয়েছে। এ পর্যন্ত ৫.৩৫ লক্ষ ঋণ বিতরণ করা হয়েছে।
বিস্তারিত বিবরণের জন্য : https://www.pib.gov.in/PressReleseDetail.aspx?PRID=1667278
প্রধানমন্ত্রী গুজরাটের কৃষকদের জন্য 'কিষাণ সূর্যোদয় যোজনা'র সূচনা করেছেন
প্রধানমন্ত্রী শ্রী নরেন্দ্র মোদী ভিডিও কনফারেন্সের মাধ্যমে গুজরাটের তিনটি গুরুত্বপূর্ণ প্রকল্পের সূচনা করেছেন। শ্রী মোদী 'কিষাণ সূর্যোদয় যোজনা'র সূচনা করেন। এই কর্মসূচির ফলে রাজ্যের কৃষকরা কৃষি সেচের জন্য ১৬ ঘন্টা বিদ্যুৎ সরবরাহের সুযোগ পাবেন। তিনি ইউ এন মেহতা ইনস্টিটিউট কার্ডিওলজি অ্যান্ড রিসার্চ সেন্টারের সঙ্গে সংযুক্ত পেডিয়াট্রিক হার্ট হাসপাতালের সূচনা করেছেন এবং আমেদাবাদে সিভিল হাসপাতালে টেলি-কার্ডিওলজির মোবাইল অ্যাপ্লিকেশনেরও সূচনা করেন। এই উপলক্ষে প্রধানমন্ত্রী গিরনারে রোপওয়ের সূচনা করেছেন। এই তিনটি গুরুত্বপূর্ণ প্রকল্পের সূচনা উপলক্ষে প্রধানমন্ত্রী সাধারণ মানুষের আন্তরিকতা ও দৃঢ় সঙ্কল্পের জন্য গুজরাট সর্বদাই এক ব্যতিক্রমী মডেল হয়ে রয়েছে বলে জানিয়েছেন। তিনি আরও বলেন, 'সুজলাং-সুফলাং' এবং 'সৌনি' কর্মসূচি সূচনার পর গুজরাটের কৃষকদের চাহিদা পূরণের ক্ষেত্রে কিষাণ সূর্যোদয় কর্মসূচি এক মাইলফলক হয়ে উঠেছে।
বিস্তারিত বিবরণের জন্য : https://www.pib.gov.in/PressReleseDetail.aspx?PRID=1667280
ভিডিও কনফারেন্সের মাধ্যমে গুজরাটের তিনটি প্রকল্পের উদ্বোধনী অনুষ্ঠানে প্রধানমন্ত্রীর ভাষণের ইংরাজি অংশ
বিস্তারিত বিবরণের জন্য : https://www.pib.gov.in/PressReleseDetail.aspx?PRID=1667278
২০১৮-১৯-এর বার্ষিক রিটার্ন দাখিল এবং রিকনসিলিয়েশন স্টেটমেন্ট জমা দেওয়ার সময়সীমা বৃদ্ধি
কেন্দ্রীয় সরকার কোভিড-১৯ জনিত মহামারীর দরুণ লকডাউন ও নিষেধাজ্ঞার প্রেক্ষিতে একাধিক মহলের কাছ থেকে ২০১৮-১৯-এর বার্ষিক রিটার্ন  দাখিল এবং রিকনসিলিয়েশন স্টেটমেন্ট  জমা দেওয়ার ব্যাপারে সময়সীমা বৃদ্ধির জন্য অনুরোধ পাচ্ছিল। উল্লেখ করা যেতে পারে, কোভিড-১৯ মহামারী জনিত লকডাউন ও নিষেধাজ্ঞার ফলে স্বাভাবিক ব্যবসায়িক কাজকর্ম এখনও দেশের বহু অংশে ছন্দে ফিরতে পারেনি। সরকারের কাছে আরও অনুরোধ করা হয়েছে যে, বার্ষিক রিটার্ন দাখিল এবং রিকনসিলিয়েশন স্টেটমেন্ট জমা দেওয়ার পূর্ব নির্ধারিত শেষ তারিখ ৩১ অক্টোবর থেকে আরও কিছুদিন বাড়ানোর, যাতে ব্যবসায়ী ও অডিটররা রিটার্ন দাখিলের ক্ষেত্রে মান্যতাগুলি পূরণ করতে পারে।
বিস্তারিত বিবরণের জন্য : https://www.pib.gov.in/PressReleseDetail.aspx?PRID=1667289
আয়কর রিটার্ন এবং অডিট রিপোর্ট জমা দেওয়ার নির্ধারিত তারিখের সময়সীমা বৃদ্ধি
কোভিড-১৯ সংক্রমণের জেরে করদাতাদের যে আইনি ও অন্যান্য প্রতিবন্ধকতার সম্মুখীন হতে হয়, তার পরিপ্রেক্ষিতে সরকার ২০২০ সালের ৩১ মার্চ একটি অধ্যাদেশ জারি করে। কর আরোপ ও অন্যান্য নিয়ম সম্পর্কিত আইনে বেশ কিছু সংশোধন নিয়ে এসে এই অধ্যাদেশ জারি করা হয়। কর প্রদান সম্পর্কিত বিভিন্ন সময়সীমাও বাড়ানো হয়। পরে কিছু নিয়ম সংশোধন করার সঙ্গে সঙ্গে এই অধ্যাদেশটি লাগু করার জন্য নতুন আইন আনা হয়। ২০১৯-২০ অর্থবর্ষের জন্য আয়কর বিবরণী জমা দেওয়ার সময়সীমা বাড়িয়ে ৩০ নভেম্বর করা হয়েছে। এছাড়াও, অডিট রিপোর্ট জমা দেওয়ার জন্য সময়সীমা ৩১ অক্টোবর পর্যন্ত বাড়ানো হয়েছে।
বিস্তারিত বিবরণের জন্য : https://www.pib.gov.in/PressReleseDetail.aspx?PRID=1667281
রাসায়নিক পদার্থের মাধ্যমে হাত ধোয়ার ঝামেলা থেকে মুক্তি দিতে চলেছে নতুন যুগের স্থিতিশীল সংক্রমণ প্রতিরোধী ব্যবস্থাপনা
কোভিড-১৯ সংক্রমণ এড়ানোর রাসায়নিক সংক্রমণ প্রতিরোধী এবং সাবান দিয়ে ঘন ঘন হাত ধোয়ার ফলে ত্বকের আর্দ্র ভাব নষ্ট হয়ে যায়। এমনকি, চুলকুনির মতো রোগও দেখা দিতে পারে। এই সমস্যা থেকে মুক্তি দেওয়ার জন্য দেশের কয়েকটি প্রান্তে বেশ কিছু প্রতিষ্ঠান উদ্যোগী হয়েছে। বিজ্ঞান ও প্রযুক্তি দপ্তরের আওতাধীন বম্বে আইআইটি-র সোসাইটি ফর ইনোভেশন অ্যান্ড আঁন্ত্রেপ্রেনিউরশিপের সহযোগিতায় ন্যাশনাল সায়েন্স অ্যান্ড টেকনলজি আঁন্ত্রেপ্রেনিউরশিপ ডেভেলপমেন্ট বোর্ড কোভিড-১৯ স্বাস্থ্য সঙ্কট থেকে বাঁচার জন্য লড়াই জোরদার করতে উদ্যোগ নিয়েছে। মুম্বাই-ভিত্তিক নতুন উদ্যোগী সংস্থা ইনফোলেক ওয়াটার সিস্টেম দূষিত জল এবং বর্জ্য জল পরিশোধন করে থাকে। এই সংস্থাটি অতিবেগুণী রশ্মির সাহায্যে সংক্রমণ মুক্ত করার যে ব্যবস্থা তৈরি করেছে, তার নাম 'বর্জ্য কবচ-ই'। এছাড়াও ১০টি সংস্থা নিরাপদে রোগ প্রতিরোধ প্রযুক্তি উদ্ভাবন করেছে।
বিস্তারিত বিবরণের জন্য : https://www.pib.gov.in/PressReleseDetail.aspx?PRID=1667587
শ্রী গাঙ্গোয়ার উত্তরপ্রদেশের বেরিলিতে ১০০ শয্যাবিশিষ্ট নতুন ইএসআইসি হাসপাতালের ভূমি পূজায় অংশ নিয়েছেন
কেন্দ্রীয় শ্রম ও কর্মসংস্থান দপ্তরের স্বাধীন দায়িত্বপ্রাপ্ত প্রতিমন্ত্রী শ্রী সন্তোষ কুমার গাঙ্গোয়ার রবিবার উত্তরপ্রদেশের বেরিলিতে ১০০ শয্যাবিশিষ্ট নতুন ইএসআইসি হাসপাতালের ভূমি পূজায় অংশ নেন। অনুষ্ঠানের ভাষণে শ্রী গাঙ্গোয়ার এই হাসপাতাল গড়ে তোলার জন্য সেখানকার জেলা প্রশাসন ও রাজ্য সরকার যেভাবে প্রয়াসী ও উদ্যোগ নিয়েছে তার উচ্ছ্বসিত প্রশংসাও করেন। উল্লেখ্য, এই বেরিলি সংসদীয় এলাকা থেকে তিনি আটবারের সাংসদ। দীর্ঘদিন ধরে এখানে একটি ইএসআইসি হাসপাতাল গড়ে তোলার দাবি ছিল। সেই স্বপ্ন এবার পূরণ হল বলে জানিয়েছেন কেন্দ্রীয় মন্ত্রী। তিনি বলেন, দিল্লি অথবা লক্ষ্ণৌর জন্যও এখানে উন্নতমানের চিকিৎসা পরিষেবা মিলবে। যাঁরা দিল্লিতে এইমসে চিকিৎসা করাতে যেতে পারবেন না, তাঁদের এই হাসপাতালে চিকিৎসা করানোর ক্ষেত্রে বিশেষ সুবিধা হবে। ন্যূনতম অর্থ ব্যয় করে সাধারণ মানুষও এই হাসপাতালে পরিষেবা পেতে পারেন।
বিস্তারিত বিবরণের জন্য : https://www.pib.gov.in/PressReleseDetail.aspx?PRID=1667591
ন্যাশনাল ফার্মাসিউটিক্যাল প্রাইসিং অথরিটি-র আওতায় গোয়াতে প্রাইস মনিটরিং ও রিসোর্স ইউনিট গঠন
কেন্দ্রীয় ফার্মাসিউটিক্যাল দপ্তরের ন্যাশনাল ফার্মাসিউটিক্যাল প্রাইসিং অথরিটি-র আওতায় গোয়াতে একটি প্রাইস মনিটরিং ও রিসোর্স ইউনিট বা মূল্য নজরদারি ও নিয়ন্ত্রণ কেন্দ্র গঠন করা হয়েছে। রাজ্য সরকারের ড্রাগ কন্ট্রোল দপ্তরের সঙ্গে সহযোগিতায় কেন্দ্রীয় ফার্মাসিউটিক্যাল দপ্তরের ন্যাশনাল ফার্মাসিউটিক্যাল প্রাইসিং অথরিটি এই কেন্দ্রটি স্থাপন করেছে। মূল্য নজরদারি ও নিয়ন্ত্রণ কেন্দ্রটির পরিচালন পর্ষদের দায়িত্ব থাকবেন কেন্দ্র ও রাজ্য সরকারের প্রতিনিধি ও সংশ্লিষ্ট অন্যান্য পক্ষের প্রতিনিধিরা। ইতিমধ্যেই ১৫টি রাজ্য / কেন্দ্রশাসিত অঞ্চলে মূল্য নজরদারি ও নিয়ন্ত্রণ কেন্দ্র গড়ে উঠেছে।
বিস্তারিত বিবরণের জন্য : https://www.pib.gov.in/PressReleseDetail.aspx?PRID=1667274
পিআইবি-র আঞ্চলিক কার্যালয় থেকে প্রাপ্ত তথ্য
. অসম : গত ২৪ ঘন্টায় ২০৪ জন কোভিড-১৯-এ আক্রান্ত হয়েছেন। নমুনা পরীক্ষা করা হয়েছিল ৮,৭৫৩ জনের। এ রাজ্যে সংক্রমণের হার ২.৩৩ শতাংশ।
. মেঘালয় : আজ এ রাজ্যে নতুন করে সুস্থ হয়ে উঠেছেন ১০৪ জন ব্যক্তি। সংক্রমিতের সংখ্যা বেড়ে হয়েছে ১,৬০৫। এর মধ্যে ৫৩ জন বিএসএফ ও সশস্ত্র বাহিনীর।
. মিজোরাম : গতকাল মিজোরামে ৪৬ জন নতুন করে করোনায় সংক্রমিত হয়েছেন। সংক্রমণের সংখ্যা বেড়ে হয়েছে ২,৪৯৩।
. নাগাল্যান্ড : ফেক ও লংলেং জেলা এখনও কোভিড-১৯ মুক্ত। রাজ্যে সংক্রমিত রোগীর সংখ্যা ১,৮৬৫। এর মধ্যে ডিমাপুরেরই ১,৩৭২ জন সংক্রমিত রোগী রয়েছেন।
. কেরল : রাজ্যের স্বাস্থ্যমন্ত্রী শ্রী কে কে শৈলজা জানিয়েছেন, কোভিড-পরবর্তী চিকিৎসা কেন্দ্রগুলি তৈরি করা হচ্ছে আয়ুষ মন্ত্রকের সহযোগিতায়। এখানে মূলত কোভিড-পরবর্তী ক্ষেত্রে চিকিৎসার সুবিধা মিলবে। তিনি জানিয়েছেন, এ রাজ্যের মূল লক্ষ্যই হল কোভিড আক্রান্তের মৃত্যুর হার কমানো। আজ আরও একজনের মৃত্যু হয়েছে। এই নিয়ে মৃতের সংখ্যা বেড়ে দাঁড়িয়েছে ১,৩৩৩। নবরাত্রি উৎসব পালনে সরকার কঠোর বিধি-নিষেধ আরোপ করেছে। অধিকাংশ শিশুরাই কোভিড-১৯ সংক্রমণের জেরে বাড়িতে বসেই এই উৎসব আনন্দে মেতেছে। নিয়ম মেনে মন্দিরে পুজো-পাঠ এবং সাংস্কৃতিক অনুষ্ঠান সম্পন্ন হয়েছে।
. তামিলনাড়ু : গত ২৪ ঘন্টায় আর কারোর মৃত্যু হয়নি। তবে নতুন করে আক্রান্ত হয়েছেন ২,৮৬৯ জন। এই নিয়ে রাজ্যে সংক্রমণের সংখ্যা বেড়ে দাঁড়িয়েছে ৭ লক্ষ ৯ হাজার। গতকাল ৩১ জনের মৃত্যু হয়েছিল। রাজ্যে মোট মৃতের সংখ্যা ১০,৯৯৪।
. কর্ণাটক : নভেম্বরের প্রথমার্ধেই কোভিড-১৯ সংক্রমণের আরেকটি ঢেউ আছড়ে পড়তে পারে বলে একাধিক বিশেষজ্ঞ ব্যক্তিত্ব সতর্কতামূলক পদক্ষেপ গ্রহণের উপদেশ দিয়েছিলেন। সেই মতো কার্যকরী ব্যবস্থা গ্রহণ করতে বলা হয়েছিল। তবে, কর্ণাটকে রাজ্য উৎসব পুরস্কার বিতরণ অনুষ্ঠান বাতিল করে দেওয়া হয়েছে। বিশেষজ্ঞের পরামর্শমতো মাইসোর দশেরা জাম্বু সাভারি উৎসব নির্দিষ্ট নিয়ম মেনে অনুষ্ঠিত হবে।
. অন্ধ্রপ্রদেশ : রাজ্যে সংক্রমণ থেকে আরোগ্যের হার ৯৫.৩৬ শতাংশ। মৃত্যুর হার ০.৮২ শতাংশ। নতুন করে সংক্রমিত হয়েছেন ২,৯৯৭ জন ও সুস্থ হয়ে উঠেছেন ৩,৫৮৫ জন। রবিবার মৃত্যু হয়েছে ২১ জনের।
. তেলেঙ্গানা : গত ২৪ ঘন্টায় নতুন করে সংক্রমিত হয়েছেন ৫৮২ জন, সুস্থ হয়ে উঠেছেন ১,৪৩২ ও মৃত্যু হয়েছে চারজনের।
. মহারাষ্ট্র : মুখ্যমন্ত্রী উদ্ধব ঠাকরে জানিয়েছেন, কোভিড-১৯ সংক্রমণ প্রতিরোধের কারণে এখনও কোনও ধর্মীয় স্থান খোলা না রাখা উচিৎ। এ বিষয়ে তাঁর সিদ্ধান্তের বিস্তারিত ব্যাখ্যাও দিয়েছেন।
. গুজরাট : রাজ্যে আরোগ্যের হার ৮৯.৪৬ শতাংশ। রবিবার নতুন করে সংক্রমিত হয়েছেন ৯১৯ জন। এই নিয়ে রাজ্যে মোট আক্রান্তের সংখ্যা দাঁড়িয়েছে ১ লক্ষ ৬৭ হাজার ১৭৩।
. মধ্যপ্রদেশ : রবিবার নতুন করে সংক্রমিত হয়েছেন ১১,২৩৭ জন। সুস্থ হয়ে উঠেছেন ১,১৮১ জন। উৎসবের মরশুমে ভিড় আটকাতে সরকার একাধিক কার্যকরী পদক্ষেপ গ্রহণ করেছে।
. ছত্তিশগড় : রবিবার ১,৩৬৮ জন নতুন করে আক্রান্ত হয়েছেন। মৃত্যু হয়েছে ২৫ জনের। এই নিয়ে রাজ্যে মৃতের সংখ্যা বেড়ে হল ১,১১৮। অন্যদিকে, সংক্রমিত রোগীর সংখ্যা বেড়ে হয়েছে ২৩,৭৪৩।
CG/SS/DM
(Visitor Counter : 97